
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1637 

5 Νοεμβρίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης και κωδικοποίησης του οργα¬ 
νισμού του κοινωφελούς ιδρύματος με την επωνυ¬ 
μία «ΙΔΡΥΜΑ ΜΕΛΕΤΩΝ ΛΑΜΠΡΑΚΗ»που κυρώθη¬ 
κε με το από 18.9.1991 Π. Δ/γμα (ΦΕΚ 788/Β') και 
τροποποιήθηκε με το από 1.3.2004 Π. Δ/γμα (ΦΕΚ 


457/Β'). 1 

ΑΠΟΦΑΣΕΙΣ 

Ανάθεση έργου με σύμβαση σε πέντε (5) άτομα Πανε¬ 
πιστημιακής και Δευτεροβάθμιας Εκπαίδευσης.... 2 


Επέκταση του Διατραπεζικού Συστήματος Πληρωμών 
στους υπαλλήλους του Ταμείου Συντάξεων Προ¬ 
σωπικού Ηλεκτρικών Σιδηροδρόμων Αθήνας Πει¬ 
ραιά και του Ταμείου Προνοίας Προσωπικού Οργα¬ 


νισμού Λιμένος Θεσσαλονίκης. 3 

Επέκταση του Διατραπεζικού Συστήματος Πληρωμών 
στους συνταξιούχους του Ταμείου Αρωγής Υπαλ¬ 
λήλων Πυροσβεστικού Σώματος. 4 

Σύσταση, συγκρότηση και ορισμός μελών ομάδας ερ¬ 
γασίας για την εφαρμογή της μεθόδου Ιοαείπρ στο 

ελληνικό δημόσιο. 5 

Ορισμός Προέδρου της Εθνικής Επιτροπής Καθορι¬ 
σμού Επαγγελματικών Δικαιωμάτων (Ε.Ε.Κ.Ε.Δ.).. 6 

Διορισμός μελών του ΔΣ του Εθνικού Μουσείου Σύγ¬ 
χρονης Τέχνης. 7 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση τροποποίησης και κωδικοποίησης του οργανι¬ 
σμού του κοινωφελούς ιδρύματος με την επωνυμία 
«ΙΔΡΥΜΑ ΜΕΛΕΤΩΝ ΛΑΜΠΡΑΚΗ» που κυρώθηκε με 
το από 18.9.1991 Π. Δ/γμα (ΦΕΚ788/Β') και τροποποι¬ 
ήθηκε με το από 1.3.2004 Π. Δ/γμα (ΦΕΚ457/Β'). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της υπ’ αριθμ. 25803/8.3.1991 πρά¬ 


ξης της συμβολαιογράφου Αθηνών Ντάρας Αλεξίου Πα- 
παδοπούλου, όπως τροποποιήθηκε με την υπ’ αριθμ. 
25856/23.7.1991 πράξη της ιδίας συμβ/φου, με την οποία 
η Ανώνυμη Εταιρεία με την επωνυμία «Δημοσιογραφικός 
Οργανισμός Λαμπράκη ΑΈ» και ο Χρήστος Λαμπράκης 
σύστησαν κοινωφελές ίδρυμα με την επωνυμία «ΙΔΡΥΜΑ 
ΜΕΛΕΤΩΝ ΛΑΜΠΡΑΚΗ», β) του από 18.9.1991 Π. Δ/τος με 
το οποίο εγκρίθηκε η σύσταση του ανωτέρω ιδρύματος 
και κυρώθηκε ο οργανισμός αυτού, γ) του άρθρου 98 παρ. 
2του Α.Ν. 2039/1939, δ) του άρθρου 101 του Εισαγωγικού 
Νόμου του Αστικού Κώδικα και ε) του άρθρου 110 του 
Αστικού Κώδικα. 

2. Το υπ’ αριθμ. 50/9.7.2003 πρακτικό συνεδρίασής του 
Διοικητικού Συμβουλίου του Ιδρύματος Μελετών Λα¬ 
μπράκη. 

3. Την υπ’ αριθμ. 27227/26.11.2003 πράξη της 
συμβ/φου Αθηνών Ντάρας Αλεξίου Παπαδοπούλου. 

4. Την υπ’ αριθμ. 14650/ΔΙΟΕ85/17.3.2004 (ΦΕΚ 519/Β') 
κοινή απόφαση του Πρωθυπουργού καιτου Υπουργού Οι¬ 
κονομίας και Οικονομικών σχετικά με το καθορισμό των 
αρμοδιοτήτων των Υφυπουργών Οικονομίας και Οικονο¬ 
μικών. 

5. Την υπ’ αριθμ. 33/23.3.2004 (ΦΕΚ 527/Β") κοινή από¬ 
φαση του Πρωθυπουργού καιτου Υπουργού Πολιτισμού 
σχετικά με την ανάθεση άσκησης αρμοδιοτήτων στην 
Αναπληρωτή Υπουργό Πολιτισμού Φάνη Πάλλη - Πετρα- 
λιά και στους Υφυπουργούς Γεώργιο Ορφανό και Πέτρο 
Τατούλη. 

6. Την υπ’ αριθμ. 28/18.6.2004 γνωμοδότηση του Συμ¬ 
βουλίου Εθνικών Κληροδοτημάτων. 

Με πρόταση της Υπουργού Εθνικής Παιδείας και θρη¬ 
σκευμάτων και των Υφυπουργών Οικονομίας και Οικονο¬ 
μικών και Πολιτισμού, αποφασίζουμε: 

Άρθρο μόνο. 

Εγκρίνουμε την τροποποίηση και κωδικοποίηση του ορ¬ 
γανισμού του κοινωφελούς ιδρύματος με την επωνυμία 
«ΙΔΡΥΜΑ ΜΕΛΕΤΩΝ ΛΑΜΠΡΑΚΗ», το οποίο φέρει εφεξής 
την επωνυμία «ΊΔΡΥΜΑ ΛΑΜΠΡΑΚΗ», σύμφωνα μετο υπ’ 
αριθμ. 50/9.7.2003 πρακτικό συνεδρίασης του Διοικητι¬ 
κού Συμβουλίου του ιδρύματος και την υπ’αριθμ. 27227/ 
26.11.2003 πράξη της συμβ/φου Αθηνών Ντάρας Αλεξίου 
Παπαδοπούλου, ως κατωτέρω: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

του κοινωφελούς ιδρύματος με την επωνυμία 
«ΙΔΡΥΜΑ ΛΑΜΠΡΑΚΗ» 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΛΑ¬ 
ΜΠΡΑΚΗ» που συστήθηκε από τους «ΔΗΜΟΣΙΟΓΡΑΦΙΚΟ 
ΟΡΓΑΝΙΣΜΟ ΛΑΜΠΡΑΚΗ Α.Ε.» και Χρήστο Δ. Λαμπράκη 
με την αριθμ. 25803/8.3.1991 πράξη της συμβολαιογρά¬ 
φου Αθηνών Ντάρας Αλεξίου Παπαδοπούλου, όπως τρο¬ 
ποποιήθηκε με τις υπ’ αριθμ. 25856/23.7.1991 και 27227/ 
26.11.2003 πράξεις της ιδίας συμβ/φου. Το ίδρυμα απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής πράξης, του πα¬ 
ρόντος οργανισμού, του Α.Ν. 2039/39 όπως αυτός ισχύει, 
εφαρμοζόμενων των διατάξεων του άρθρου 36 του Ν. 
2008/1992 και των άρθρων 1 παρ. 1 και 12 του Ν. 
1610/1986 και των διαταγμάτων που εκδόθηκαν ή θα εκ- 
δοθούν σε εκτέλεση του Α.Ν. 2039/1939. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο την επωνυμία του 
ιδρύματος και στο μέσον αυτής φέρει απεικόνιση πλώρης 
ελληνικού σκάφους πλέοντος. 

4. Για τις σχέσεις του ιδρύματος με την αλλοδαπή η 
επωνυμία και το περιεχόμενο της σφραγίδας μεταφράζο¬ 
νται στην Αγγλική γλώσσα. 

Άρθρο 2 
Σκοποί 

1. Σκοποί του ιδρύματος είναι: 

α) Η σύνταξη ή η υποβοήθηση στην σύνταξη μελετών 
πολιτιστικού, εκπαιδευτικού, κοινωνικού, αναπτυξιακού 
χαρακτήρα που θα προορίζονται να χρησιμοποιηθούν 
(εφαρμοσθούν) από το Κράτος, Οργανισμούς, ή άλλους 
φορείς, χωρίς να αποκλείεται και η εφαρμογή των μελε¬ 
τών αυτών από το ίδιο το ίδρυμα. 

β) Η απονομή βραβείων σε συγγραφικά έργα πολιτιστι¬ 
κού, εκπαιδευτικού, κοινωνικού κ.λ.π. χαρακτήρα. 

γ) Η χορήγηση οικονομικών ενισχύσεων για την προώ¬ 
θηση ερευνών και μελετών, που σχετίζονται με τους σκο¬ 
πούς του ιδρύματος, καθώς και η χορήγηση υποτροφιών 
για μεταπτυχιακές σπουδές που σχετίζονται με τους σκο¬ 
πούς αυτού. 

δ) Η διοργάνωση συνεδρίων, σεμιναρίων, προβολών και 
η έκδοση βιβλίων για την προώθηση μελετών και ερευνών 
που σχετίζονται με τους σκοπούς του ιδρύματος. 

ε) Η ερευνητική και μελετητική συνεργασία του ιδρύμα¬ 
τος με αντίστοιχα ιδρύματα στην Ελλάδα, στην Ευρωπαϊ¬ 
κή Ένωση και στην αλλοδαπή καθώς και η συμμετοχή ή 
ίδρυση μη κερδοσκοπικών εταιρειών προς επιτέλεση 
σκοπών του ιδρύματος. 

2. Η επιδίωξη των σκοπών του ιδρύματος θα γίνεται βά¬ 
σει ειδικού οργανισμού, που θα καταρτισθεί από το Διοι¬ 
κητικό Συμβούλιο και θα εγκριθεί κατά τις διατάξεις του 
άρθρου 12 του παρόντος οργανισμού. 

Άρθρο 3 

Περιουσία - Πόροι 

1. Περιουσία του ιδρύματος αποτελεί: 

Το ποσό των εκατόν πενήντα χιλιάδων (150.000) ευρώ, 
το οποίο προσφέρουν οι ιδρυτές και συγκεκριμένα ποσό 


εκατόν είκοσι χιλιάδων (120.000) ευρώ ο «ΔΗΜΟΣΙΟΓΡΑ¬ 
ΦΙΚΟΣ ΟΡΓΑΝΙΣΜΟΣ ΛΑΜΠΡΑΚΗ Α.Ε.» και ποσό τριάντα 
χιλιάδων (30.000) ευρώ ο Χρήστος Λαμπράκης. 

2. Πόροιτου ιδρύματος είναι: 

α) Οι εισπράξεις από τη διάθεση δημοσιευμάτων και με¬ 
λετών του ιδρύματος σε τιμή που να μην αναιρείται ο κοι¬ 
νωφελής σκοπός του, επιχορηγήσεις, δωρεές, κληρονο¬ 
μιές και κληροδοσίες οποιουδήποτε φυσικού ή νομικού 
προσώπου προς αυτό. 

β) Τα εισοδήματα από την εκμετάλλευση των περιου¬ 
σιακών του στοιχείων. 

γ) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

3. Όσοι προσφέρουν με οποιοδήποτε τρόπο στο ίδρυ¬ 
μα ή αναλαμβάνουν την οικονομική κάλυψη συγκεκριμέ¬ 
νων κοινωφελών δραστηριοτήτων που εμπίπτουν στους 
σκοπούς του ιδρύματος ή συμπαρίστανται στις προσπά¬ 
θειες εξυπηρέτησης των σκοπών του ιδρύματος απολαμ¬ 
βάνουν πλεονεκτήματα ή και τους τίτλους (φίλος του 
ιδρύματος, χορηγός κ.λ.π.), που θα καθορίζονται με από¬ 
φαση του Διοικητικού Συμβουλίου του Ιδρύματος. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο, που βρίσκεται σε νόμιμη σύνθεση, έστω και αν για 
οποιοδήποτε λόγο τα μέλη περιορισθούν μέχριτατρία (3) 
και αποτελείται από τους : 

(1) Χρήστο Δ. Λαμπράκη 

(2) Λέωντα Β. Καραπαναγιώτη 

(3) Σταύρο Π. Ψυχάρη 

(4) Ιωάννη Γκ. Γκούμα 

(5) Τρύφωνα I. Κουταλίδη 

2. Το Διοικητικό Συμβούλιο εκλέγει μεταξύ των μελών 
του με απόλυτη πλειοψηφία τον Πρόεδρο, τον Αντιπρόε¬ 
δρο, τον Γραμματέα και τον Ταμία του ιδρύματος. 

3. Όλα τα μέλη του Διοικητικού Συμβουλίου είναι ισόβια. 
Σε περίπτωση αποποίησης, παραίτησης, θανάτου, ανικα¬ 
νότητας ή ανάγκης αντικατάστασης για οποιονδήποτε 
άλλο νόμιμο λόγο κάποιου από τα πιο πάνω ισόβια μέλη 
του Διοικητικού Συμβουλίου ο αντικαταστάτης εκλέγεται 
με απόφαση του Διοικητικού Συμβουλίου ως ισόβιο μέλος 
από τα λοιπά μέλη αυτού. 

4. Μέλος που κωλύεται μπορεί να αντιπροσωπευθεί από 
άλλο μέλος του Διοικητικού Συμβουλίου με εξουσιοδότη¬ 
ση προς αυτό με επιστολή, που απευθύνεται προς το Δι¬ 
οικητικό Συμβούλιο. Κάθε σύμβουλος έχει το δικαίωμα να 
αντιπροσωπεύσει μόνο έναν κωλυόμενο. Το Διοικητικό 
Συμβούλιο βρίσκεται σε απαρτία, εφόσον είναι παρόντα ή 
εκπροσωπούνται κατά τη συνεδρίαση τουλάχιστον τρία 
(3) μέλη. 

Τα μέλη του Διοικητικού Συμβουλίου, παρέχουντις υπη¬ 
ρεσίες τους χωρίς αμοιβή. 

6. Το Διοικητικό Συμβούλιο συνέρχεται τακτικά ανά τρί¬ 
μηνο, έκτακτα δε όσες φορές συγκληθεί από τον Πρόε¬ 
δρο η με αίτηση τριών τουλάχιστον από τα μέλη του. 

7. Οι αποφάσεις του Διοικητικού Συμβουλίου λαμβάνο- 
νται με πλειοψηφία των μελών που είναι παρόντα ή αντι¬ 
προσωπεύονται κατά την συνεδρίαση. Σε περίπτωση ισο- 
ψηφίας υπερισχύει η άποψη υπέρ της οποίας τάσσεται ο 
Πρόεδρος. Αποφάσεις για την πώληση περιουσιακών 
στοιχείων του ιδρύματος λαμβάνονται δια παμψηφίας 
των μελών αυτού. 

8. Για τις συνεδριάσεις τηρούνται σχετικά πρακτικά, 
που καταχωρούνται σε ειδικό βιβλίο και υπογράφονται 
από άλατα μέλη του Διοικητικού Συμβουλίου, που μετεί¬ 
χαν στις συνεδριάσεις. Αν κάποιος αρνηθεί να υπογράψει 
πρακτικό, αναφέρεται η άρνησή του και υπογράφεται από 
τον Πρόεδρο. 

9. Το Διοικητικό Συμβούλιο μπορεί να συνιστά από τα 
μέλη και ή από μη μέλη του πενταμελή Εκτελεστική Επι¬ 
τροπή, στην οποία να μεταβιβάζει με απόφασή του κατά 
πλήρη δικαιοδοσία ορισμένες από τις αρμοδιότητές του, 
καθώς και να αναθέτει την εκτέλεση συγκεκριμένου έρ¬ 
γου, μέσα στο πλαίσιο γενικών οδηγιώνπου θατης παρέ¬ 
χει. 

10. Στην Εκτελεστική Επιτροπή που δεν αποτελεί σε κα¬ 
μία περίπτωση όργανο του Ιδρύματος προεδρεύει πάντο¬ 
τε μέλος του Διοικητικού Συμβουλίου. Η Εκτελεστική Επι¬ 
τροπή θα έχει πάντως και την αρμοδιότητα να προβαίνει 
στις αναγκαίες ενέργειες για την πραγματοποίηση κάθε 
γενικής ή ειδικής απόφασης του Διοικητικού Συμβουλίου 
βάσει εξουσιοδότησής του. 

Οι αποφάσεις της Εκτελεστικής Επιτροπής, που εκδί- 
δονται στα πλαίσια της παραπάνω αρμοδιότητάς της 
έχουν συμβουλευτικό χαρακτήρα και μόνο προς το Διοι¬ 
κητικό Συμβούλιο του ιδρύματος. 

Τα μέλη της Εκτελεστικής Επιτροπής δικαιούνται αμοι¬ 
βής κατά τα οριζόμενα στην απόφαση του Διοικητικού 
Συμβουλίου που την συνιστά και πάντα ανάλογα με την 
απασχόλησή τους (μερική ή ολική). 

11. Το Διοικητικό Συμβούλιο μπορεί με απόφασή του να 
συστήσει Επιστημονικό Εποπτικό Συμβούλιο αποτελού- 
μενο από προσωπικότητες της Ελλάδος και άλλων χωρών 
της Ευρωπαϊκής Ένωσης το οποίο θα εισηγείται κοινω¬ 
φελή έργα, εντός των σκοπώντου ιδρύματος, ευρύτερου 
ενδιαφέροντος και θα αξιολογεί το έργο του ιδρύματος. 

Άρθρο 5 

Αρμοδιότητες Διοικητικού Συμβουλίου 

Το Διοικητικό Συμβούλιο διοικεί καιδιαχειρίζεταιτηνπε- 
ριουσίατου ιδρύματος και γενικά αποφασίζει για κάθε θέ¬ 
μα που αφορά στη διοίκηση και λειτουργία του ιδρύμα¬ 
τος, στη διαχείριση της περιουσίας και διάθεση των πό¬ 
ρων του, καθώς και για κάθε ενέργεια που σχετίζεται με 
την εκπλήρωση των σκοπών του, σύμφωνα πάντα με τις 
διατάξεις της συστατικής πράξης και του παρόντος ορ¬ 
γανισμού του ιδρύματος, του Α.Ν. 2039/1939 όπως ισχύ¬ 
ει εκάστοτε και των διαταγμάτων που εκδόθηκαν ή θα εκ- 
δοθούν σε εκτέλεση του Νόμου αυτού. 

Ειδικότερα το Διοικητικό Συμβούλιο: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από τον νόμο Αρχή τον προϋπολο¬ 
γισμό και τον απολογισμό του ιδρύματος, σύμφωνα με τις 
διατάξειςτων άρθρων 101 και 102του Α.Ν. 2039/1939 και 
του από 20.12.1939 Β.Δ. (ΦΕΚ552/Α'). 

Μαζί με τον απολογισμό καταρτίζεται και υποβάλλεται 
και ο γενικός ισολογισμός της περιουσίας του ιδρύματος. 
Καταρτίζει το ετήσιο πρόγραμμα δράσης για την υλοποί¬ 
ηση των σκοπώντου ιδρύματος. 

β) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών προς το ίδρυμα, καθώς 
και για την ανακήρυξη φίλων, χορηγών, δωρητών και ευ¬ 
εργετών του ιδρύματος. 

γ) Αποφασίζει την πρόσληψη του αναγκαίου προσωπι¬ 


κού του ιδρύματος, εφόσον υπάρχει σχετική πίστωση 
στον προϋπολογισμό του που έχει εγκριθεί σύμφωνα με 
τους όρους των συλλογικών συμβάσεων εργασίας και τις 
διατάξεις της εργατικής νομοθεσίας. 

δ) Καθορίζει τις προϋποθέσεις για την απόκτηση της 
ιδιότητας των «φίλων του ιδρύματος» καθώς και τα πλεο¬ 
νεκτήματα που αυτοί απολαμβάνουν, απονέμει τον τίτλο 
του «Χορηγού» «Δωρητή» και «Ευεργέτη» του ιδρύματος 
και καθορίζει τα πλεονεκτήματα που απολαμβάνει ο κα¬ 
θένας. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί το ίδρυμα στα Δικαστήρια, στις Αρχές 
και στις σχέσεις του με κάθε τρίτο αυτοπροσώπως ή με 
πρόσωπο που ορίζεται από αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη καιλήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Δίνει εντολή για την πληρωμή κάθε δαπάνης που πε¬ 
ριλαμβάνεται στον προϋπολογισμό που έχει εγκριθεί. 

δ) Υπογράφει τα έγγραφα του Διοικητικού Συμβουλίου. 

ε) Καταρτίζει, την ετήσια έκθεση των πεπραγμένων του 
Διοικητικού Συμβουλίου. 

στ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

ζ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

2. Ο Αντιπρόεδρος του Διοικητικού Συμβουλίου ανα¬ 
πληρώνει τον Πρόεδρό του, όταν αυτός απουσιάζει ή κω¬ 
λύεται. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών) να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου, που 
ορίζεται, με απόφαση αυτού. 

Άρθρο 8 

Αρμοδιότητες Ταμία 

1. ΟΤαμίαςτου ιδρύματος: 

α) Εισπράττει τα έσοδα του ιδρύματος εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Ενεργεί τις πληρωμές με βάση εντάλματα πληρωμής 
που έχουν εκδοθεί σύμφωνα με το νόμο. 

γ) Τηρεί και φυλάσσει τα διαχειριστικά βιβλία και στοι¬ 
χεία του ιδρύματος. 

δ) Καταθέτει τα έσοδα του ιδρύματος σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

ε) Αναλαμβάνει τις καταθέσειςτου ιδρύματος μετά από 
έγγραφη εντολή του Προέδρου. 

στ) Φροντίζει για την κατάρτιση των απολογισμών, προ¬ 
ϋπολογισμών και ισολογισμών του Ιδρύματος τους οποί¬ 
ους υποβάλλει στο Διοικητικό Συμβούλιο. 

2. Όταν ο Ταμίας απουσιάζει ή κωλύεται, αναπληρώνε¬ 
ται από άλλο μέλος του Διοικητικού Συμβουλίου, που ορί¬ 
ζεται από αυτό. 

Άρθρο 9 

Αρμοδιότητες Γ ενικού Διευθυντή 

Ο Γ ενικός Διευθυντής του ιδρύματος: 

α) Είναι ειδικός επιστήμονας με εμπειρία στα θέματα 
που σχετίζονται με την εκπλήρωση των σκοπών του ιδρύ¬ 
ματος και αμείβεται από το ίδρυμα κατά τον νόμο και τους 
όρους της σχετικής συμβάσεων απασχολήσεώς του. 

β) Είναι το κύριο εκτελεστικό όργανο του ιδρύματος και 
προΐσταταιτου προσωπικού αυτού. 

γ) Μετέχει σαν εισηγητής στις συνεδριάσεις του Διοι¬ 
κητικού Συμβουλίου και της Εκτελεστικής Επιτροπής χω¬ 
ρίς δικαίωμα ψήφου και εκτελείτις αποφάσεις τους. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο. 

Αρχίζει την 1η Ιανουάριου, θα λήγει την 31η Δεκεμβρίου 
κάθε χρόνου και γίνεται βάσει προϋπολογισμών και απο¬ 
λογισμών εσόδων και εξόδων που καταρτίζονται σύμφωνα 
με τις διατάξεις των άρθρων 101 και 102 του Α.Ν. 
2039/1939 καιτου Β.Δ. ης 20.12.1939 (ΦΕΚ552/ 22.12.1939 
πΑ} ή τις εκάστοτε εφαρμοστέες άλλες διατάξεις. 

Κατ’ εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Προεδρικού Διατάγματος έγκρισης 
της σύστασης του ιδρύματος, η οποία μπορεί να παρατα- 
θεί μέχρι την 31η Δεκεμβρίου του επόμενου ημερολογια¬ 
κού έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Ο εσωτερικός έλεγχος της διαχείρισης του ιδρύμα¬ 
τος γίνεται σύμφωνα με τις διατάξεις της παρούσας πα¬ 
ραγράφου. Με απόφαση του Διοικητικού Συμβουλίου θα 
ορίζεται αν ο εσωτερικός έλεγχος θα γίνεται από το Σώμα 
Ορκωτών Λογιστών ή από ελεγκτική Εταιρεία διεθνώς 
αναγνωρισμένη και λειτουργούσα στην Ελλάδα. 


Άρθρο 11 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Κ.Δ. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Άρθρο 12 

Τροποποίηση του οργανισμού 

Ο οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα σύμφωνα με τις 
διατάξεις των άρθρων 98 του Α.Ν. 2039/39 και 110 του 
Αστικού Κώδικα, έπειτα από σχετική πρόταση του Διοικη¬ 
τικού Συμβουλίου του ιδρύματος, ή σύμφωνα με τις εκά¬ 
στοτε εφαρμοστέες νόμιμες διαδικασίες. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται, όταν και όπως ο νόμος ορίζει. 

2. Σε περίπτωση αδυναμίας εκπλήρωσης των σκοπών 
του ιδρύματος δύναταιτο Διοικητικό Συμβούλιο αυτού να 
αποφασίζει με πλειοψηφίατη διάλυση του ιδρύματος. 

3. Σε περίπτωση διάλυσης του ιδρύματος η κινητή και 
ακίνητη περιουσία του θα μεταβιβαστεί κατά πλήρη κυ¬ 
ριότητα στον «Όμιλο Φίλων Μουσικής». 

Στην Υπουργό Εθνικής Παιδείας και Θρησκευμάτων και 
τους Υφυπουργούς Οικονομίας και Οικονομικών και Πο¬ 
λιτισμού αναθέτουμε την δημοσίευση και εκτέλεση του 
παρόντος Διατάγματος. 

Αθήνα, 29 Οκτωβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦ ΑΝ Ο Π ΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠ. ΠΟΛΙΤΙΣΜΟΥ 

ΠΕΤΡΟΣΤΑΤΟΥΛΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21199 


ΑΠΟΦΑΣΕΙΣ 

Αριθ. 49365 (2) 

Ανάθεση έργου με σύμβαση σε πέντε (5) άτομα Πανεπι¬ 
στημιακής και Δευτεροβάθμιας Εκπαίδευσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (ΦΕΚ 206/ τ.Α'/8.10.1997). 

β) του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα», (ΦΕΚ 137/τ.Α'/1985) το οποίο 
προστέθηκε με το άρθρο 27 του Ν. 2081/1992 (ΦΕΚ 
159/τ.Α'/1992) και τροποποιήθηκε με την παράγραφο 2α 
του άρθρου 1 του Ν. 2469/1997 (ΦΕΚ38/τ.Α'/1997). 

γ) της παραγράφου 3του άρθρου 22 του Ν. 2362/1995 
«Περί Δημοσίου Λογιστικού, Ελέγχου των Δαπανών του 
Κράτους» (ΦΕΚ 247/τ. Α'/1995). 

δ) του Π .Δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών, στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ201/τ.Α'/1995). 

ε) του Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57/τ. Α72002). 

στ) της παραγράφου 51 του άρθρου 1 του Ν. 2412/1996 
«Μεταφορά αρμοδιοτήτων από του Υπουργικό Συμβού¬ 
λιο σε άλλα Κυβερνητικά Όργανα και άλλες διατάξεις» 
(ΦΕΚ 1 23/γ. Α'/17.6.1996). 

ζ) Την κοινή απόφαση του Πρωθυπουργού και Υπουρ¬ 
γού Οικονομίας και Οικονομικών υπ’ αριθμ. 14650/ 
Δ10Ε85 (ΦΕΚ 519/17.3.2004) «Καθορισμός αρμοδιοτή¬ 
των των Υφυπουργών Οικονομίας και Οικονομικών». 

2. Την υπ’ αριθμ. ΔΙΠΠ/Φ.ΕΓΚΡ. 1/238/18168/24.9.2004 
απόφαση της Επιτροπής της παραγράφου 1 του άρθρου 
2 της αριθμ. 55/1998 ΠΥΣ (παράγραφος 51 του άρθρου 1 
του Ν. 2412/1996). 

3. Την υπ’ αριθμ. 400/2004 γνωμοδότηση του Β2 Τμή¬ 
ματος Διακοπών του Νομικού Συμβουλίου του Κράτους, 
από την οποία προκύπτει ότι πρόκειται για γνήσιες συμ¬ 
βάσεις έργου και δεν υποκρύπτεται εξαρτημένη εργασία. 

4. Το γεγονός ότι από τις προτεινόμενες διατάξεις προ- 
καλείται σε βάρος του κρατικού προϋπολογισμού, δαπά¬ 
νη ύψους ενενήντα δύο χιλιάδων εκατόν εξήντα ΕΥΡΩ 
(92.160,00 €) και η οποία θα κατανέμεται στο έτος 2004 σε 
15.360 € και το 2005 σε 76.8006 και θα βαρύνει τις πιστώ¬ 
σεις του προϋπολογισμού του Υπουργείου Εσωτερικών, 
Δημόσιας Διοίκησης και Αποκέντρωσης (Ειδικός Φορέας 
07-110, ΚΑΕ0871) όπου υπάρχει εγγεγραμμένη πίστωση, 
αποφασίζουμε: 

1. Αναθέτουμε έργο με σύμβαση μίσθωσης, σύμφωνα με 
τις ανωτέρω διατάξεις και το άρθρο 681 ΚΕτου Αστικού Κώ¬ 
δικα, σε πέντε (5) άτομα Πανεπιστημιακής και Δευτεροβάθ¬ 
μιας Εκπαίδευσης, από τα οποία τα τρία (3) τουλάχιστον θα 
έχουν γνώση χειρισμού Ηλεκτρονικού Υπολογιστή. 

2. Το έργο που ανατίθεται στα άτομα αυτά είναι: 

α) Ταξινόμηση και αρχειοθέτηση των χορηγηθησών 
άδειων παραμονής για ειδικούς λόγους από τη Διεύθυν¬ 
ση Αλλοδαπών και Μετανάστευσης του ΥΠ.ΕΣ.Δ.Δ.Α. 


β) Η υποβοήθηση του έργου της έκδοσης αδειών παρα¬ 
μονής αλλοδαπών για τις ανάγκες των Ολυμπιακών Αγώ¬ 
νων. 

γ) Η Ταξινόμηση και αρχειοθέτηση των αιτήσεων πολι¬ 
τογράφησης και απόκτησης Ελληνικής Ιθαγένειας. 

δ) Η παρακολούθηση συλλογής στοιχείων εφαρμογής 
των διατάξεων του Ν. 3202/2003 για την σύσταση ταμεια¬ 
κής υπηρεσίας των Δημοτικών Ταμείων και καταγραφής 
των αναγκών που θα προκύψουν από τις ανάγκες στελέ- 
χωσης των προς σύσταση Δημοτικών Ταμείων. 

3. Το έργο αυτό θα πρέπει να ολοκληρωθεί μέσα σε δώ¬ 
δεκα (12) μήνες. 

4. Τόπος εκτέλεσης του έργου ορίζεται το Υπουργείο 
Εσωτερικών, Δημόσιας Διοίκησης και Αποκέντρωσης. 

5. Καθορίζουμε τη συνολική αμοιβή έκαστου αναδόχου, 
στο ποσό των δέκα οκτώ χιλιάδων τετρακοσίων τριάντα 
δύο ΕΥΡΩ (18.432,00 €) συμπεριλαμβανομένου και του 
αναλογούντος Φ.Π.Α. 

6. Το έργο που περιγράφεται αναλυτικά στην παράγρα¬ 
φο 2 α, β, γ και δ συντελείται στα πλαίσια των Νόμων 
2539/1997, 2839/2000, 2910/2001 και του Ν. 3202/2003 
και ειδικότερα στις ανάγκες που προκύπτουν με τις ρυθ¬ 
μίσεις που εισάγουν οι διατάξεις αυτές, και οι οποίες δεν 
έχουν αποτελέσει αντικείμενο στις μέχρι τώρα απασχο¬ 
λήσεις των υπηρετούντων υπαλλήλων, στα πλαίσια των 
συνήθων καθηκόντων τους. 

Επίσης οι ανάγκες αυτές δεν είναι δυνατόν να αντιμετω- 
πισθούν από το προσωπικό που υπηρετεί στο Υπουργείο 
Εσωτερικών, Δημόσιας Διοίκησης και Αποκέντρωσης, δε¬ 
δομένου ότι οι νέες ρυθμίσεις προϋποθέτουν για την ολο¬ 
κλήρωση της εφαρμογής τους, την εντός τακτού χρόνου 
συλλογή και επεξεργασία των στοιχείων που αναφέρονται 
ανωτέρω και αποτελεί έκτακτη, υπηρεσιακή ανάγκη, διά¬ 
φορη τωντακτικών αναγκών για την κάλυψη των οποίων εί¬ 
ναι συστημένες οι υπηρεσίες του Υπουργείου. 

Κατά συνέπεια το ανωτέρω αντικείμενο της μίσθωσης 
έργου δεν καλύπτει πάγιες ανάγκες, αλλά συνιστά έκτα¬ 
κτη ανάγκη, που θα ολοκληρωθεί σε δεδομένο χρονικό 
διάστημα, με την έννοια ότι δεν θα επαναληφθεί στο μέλ¬ 
λον, αλλά θα εξαντληθεί στο προκαθορισμένο χρονικό 
διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ Π. ΔΟΥΚΑΣ 

-♦- 

Αριθ. 119091/0050 (3) 

Επέκταση του Διατραπεζικού Συστήματος Πληρωμών 
στους υπαλλήλους του Ταμείου Συντάξεων Προσωπι¬ 
κού Ηλεκτρικών Σιδηροδρόμων Αθήνας Πειραιά και 
του Ταμείου Προνοίας Προσωπικού Οργανισμού Λιμέ- 
νος Θεσσαλονίκης. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του άρθρου 1 παρ. 5 του Ν. 2303/1995 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«περί πληρωμής αποδοχών δημοσίων υπαλλήλων μέσω 
τραπεζικού συστήματος και άλλες διατάξεις» (ΦΕΚ 80 
τ.Α) όπως αντικαταστάθηκε με το άρθρο 15 του Ν. 2837/ 
3.8.2000 (ΦΕΚ 178τ.Α). 

2) Την υπ’ αριθμ. 2027709/1252/0022/30.4.1998 απόφαση 
του Υπουργού Οικονομικών «Επέκταση της υπ’ αριθμ. 
2041609/1011/0022/5.6.1997 απόφασης του Υπουργού Οι¬ 
κονομικών, περίτης διαδικασίας τρόπου πληρωμής αποδο¬ 
χών υπαλλήλων Υπουργείου Οικονομικών, κλπ και στα λοι¬ 
πά Υπουργεία, ΝΠΔΔ και λοιπούς φορείς του Δημοσίου». 

3) Την υπ’ αριθμ. 125403/0050/25.9.2003 εγκύκλιο του 
Υπουργείου Οικονομίας και Οικονομικών «Υπόμνηση 
ένταξης προσωπικού στο τραπεζικό σύστημα με κεντρική 
εκκαθάριση σύμφωνα με τις διατάξεις του άρθρου 1 του 
Ν. 2303/1995». 

4) Τις διατάξεις του Ν.Δ. 496/1974 «Περί Λογιστικού των 
Ν.Π.Δ.Δ.», όπως τροποποιήθηκε και συμπληρώθηκε από 
το Ν. 369/1974 και το Ν. 578/1977. 

5) Την υπ’ αριθμ. Υ1/10.3.2004 (ΦΕΚ 513/Α) απόφαση 
«Μεταβολή τίτλων Υπουργείων και καθορισμός τάξης των 
Υπουργείων». 

6) Την υπ’ αριθμ. 14650/Δ/ΟΕ 85/17.03.2004 κοινή από¬ 
φαση του Πρωθυπουργού και του Υπουργού Οικονομίας 
& Οικονομικών «Ανάθεση αρμοδιοτήτων στους Υφυπουρ¬ 
γούς Οικονομίας & Οικονομικών». (ΦΕΚ 519Β). 

7) Την υπ’ αριθμ. 80015/22.4.2004 απόφαση του Πρω¬ 
θυπουργού και Υπουργού Απασχόλησης και Κοινωνικής 
Προστασίας «Ανάθεση αρμοδιοτήτων στους Υφυπουρ¬ 
γούς Απασχόλησης και Κοινωνικής Προστασίας» (ΦΕΚ 
598/τ.Β./22.4.2004). 

8) Την υπ’ αριθμ. 2020401 /2513/0022/26.3.1997 απόφα¬ 
ση του Υφυπουργού Οικονομικών «Περί καθορισμού των 
τραπεζών και πιστωτικών ιδρυμάτων που συμμετέχουν 
στο νέο σύστημα πληρωμής των αποδοχών των υπαλλή- 
λωντου Υπουργείου Οικονομικών». 

9) Την από 4 Απριλίου 2001 Σύμβασητου Ελληνικού Δη¬ 
μοσίου (Υπουργείο Οικονομικών) με τη «ΔΙΑΤΡΑΠΕΖΙΚΑ 
ΣΥΣΤΗΜΑΤΑ Α.Ε.» και την Ένωση Ελληνικών Τραπεζών 
καθώς και την από 23.12.2003 σύμβαση καταβολής αμοι¬ 
βής στη ΔΙΑΣ. 

10) Τις αποφάσεις του Διοικητικού Συμβουλίου του Τα¬ 
μείου Συντάξεων Προσωπικού Η.Σ.Α.Π. και του Ταμείου 
Προνοίας Προσωπικού Ο.Λ.Θ. των αρ. 24/29.6.2004 και 
14/7.4.2004 Συνεδριάσεώντους αντίστοιχα, με τις οποίες 
εγκρίθηκε η καταβολή των αποδοχών των υπαλλήλων 
τους μέσω του Διατραπεζικού Συστήματος. 

11) Το γεγονός ότι από τις διατάξεις της απόφασης αυ¬ 
τής, δεν προκαλείται οικονομική επιβάρυνση στον προϋ¬ 
πολογισμό των Ταμείων και στον κρατικό προϋπολογισμό 
για το έτος 2005 και για τα επόμενα έτη πλέον της υπο- 
χρέωσηςτους με βάση τις καταβαλλόμενες αποδοχές και 
της αμοιβής της ΔΙΑΣ σύμφωνα με την από 23.12.2003 
σύμβαση μεταξύ του Ελληνικού Δημοσίου (Υπουργείο Οι¬ 
κονομικών) και της ΔΙΑΣ Α.Ε., αποφασίζουμε: 

1. Εγκρίνουμε την επέκταση του νέου συστήματος κα¬ 
ταβολής αποδοχών των υπαλλήλων του Ταμείου Συντά¬ 
ξεων Προσωπικού Η.Σ.Α.Π. και του Ταμείου Πρόνοιας 
Προσωπικού Ο.Λ.Θ. μέσω τραπεζών με τους όρους και 
προϋποθέσεις που αναφέρονται στην 4.4.2001 σύμβαση 
του Ελληνικού Δημοσίου (Υπουργείο Οικονομικών) με τη 
«ΔΙΑΤΡΑΠΕΖΙΚΑ ΣΥΣΤΗΜΑΤΑ Α.Ε.» και την Ένωση Ελλη¬ 
νικών Τραπεζών καθώς και την από 23.12.2003 σύμβαση 
καταβολής αμοιβής της ΔΙΑΣ. 


2. Καθορίζουμε, όπως οι διαδικασίες υπολογισμού και 
εκκαθάρισης των αποδοχών των υπαλλήλων του Ταμείου 
Συντάξεων Προσωπικού Η.Σ.Α.Π. και Ταμείου Πρόνοιας 
Προσωπικού Ο.Λ.Θ. στο διατραπεζικό σύστημα πληρω¬ 
μών αντιμετωπίζονται, σύμφωνα με τα προβλεπόμενα για 
τα Ν.Π.Δ.Δ., οι δε εντολές πληρωμής προς τη Δ24/Γ.Λ.Κ. 
εκδίδονται από το αρμόδιο τμήμα του κάθε Ταμείου. 

3. Η πίστωση των τραπεζικών λογαριασμών των δικαι¬ 
ούχων και η απόδοση της προμήθειας της «ΔΙΑΣ Α.Ε.» γί¬ 
νεται από τη Δ24/Γ.Λ.Κ., μετά από την πίστωση του λογα¬ 
ριασμού 200/1 της Τράπεζας της Ελλάδος από τα Ταμεία 
Συντάξεων Προσωπικού Η.Σ.Α.Π. και Προνοίας Προσωπι¬ 
κού Ο.Λ.Θ. ενώ η απόδοση των κρατήσεων υπέρ του Δη¬ 
μοσίου και τρίτων γίνεται από το αρμόδιο τμήμα του κάθε 
Ταμείου. 

4. Η τακτοποίηση των απορρίψεων (μη πίστωση λογα¬ 
ριασμών δικαιούχων) διενεργείται με μέριμνα των αρμο¬ 
δίων τμημάτων των Ταμείων με επιστροφή από την 24η 
Δ/νση του Γενικού Λογιστηρίου του Κράτους του αναλο- 
γούντος συνολικού καθαρού πληρωτέου ποσού στον 
αντίστοιχο τραπεζικό λογαριασμό των Ταμείων. 

5. Η υλοποίηση του νέου συστήματος πληρωμής μέσω 
Τραπεζών της καταβολής των αποδοχών των υπαλλήλων 
των Ταμείων Συντάξεων Προσωπικού Η.Σ.Α.Π. και Προ¬ 
νοίας Προσωπικού Ο.Λ.Θ. θα γίνει από 1.1.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΔΟΥΚΑΣ Ν. ΑΓΓΕΛΟΠΟΥΛΟΣ 

-♦- 

Αριθ. 119092/0050 (4) 

Επέκταση του Διατραπεζικού Συστήματος Πληρωμών 
στους συνταξιούχους του Ταμείου Αρωγής Υπαλλή¬ 
λων Πυροσβεστικού Σώματος. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του άρθρου 1 παρ. 5 του Ν. 2303/1995 
«περί πληρωμής αποδοχών δημοσίων υπαλλήλων μέσω 
τραπεζικού συστήματος και άλλες διατάξεις» (ΦΕΚ 80 
τ.Α) όπως αντικαταστάθηκε με το άρθρο 15 του Ν. 2837/ 
3.8.2000 (ΦΕΚ 178τ.Α). 

2) Την υπ’ αριθμ. 2027709/1252/0022/30.4.1998 απόφα¬ 
ση του Υπουργού Οικονομικών «Επέκταση της υπ’ αριθμ. 
2041609/1011/0022/5.6.1997 απόφασης του Υπουργού 
Οικονομικών, περί της διαδικασίας τρόπου πληρωμής 
αποδοχών υπαλλήλων Υπουργείου Οικονομικών, κλπ και 
στα λοιπά Υπουργεία, ΝΠΔΔ και λοιπούς φορείς του Δη¬ 
μοσίου». 

3) Την υπ’ αριθμ. 125403/0050/25.9.2003 εγκύκλιο του 
Υπουργείου Οικονομίας και Οικονομικών «Υπόμνηση 
ένταξης προσωπικού στο τραπεζικό σύστημα με κεντρική 
εκκαθάριση σύμφωνα με τις διατάξεις του άρθρου 1 του 
Ν. 2303/1995». 

4) Τις διατάξεις του Ν .Δ. 496/1974 «Περί Λογιστικού των 
Ν.Π.Δ.Δ.», όπως τροποποιήθηκε και συμπληρώθηκε από 
το Ν. 369/1974 και το Ν. 578/1977. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5) Την υπ’ αριθμ. Υ1/10.3.2004 (ΦΕΚ 513/Α) απόφαση 
«Μεταβολή τίτλων Υπουργείων και καθορισμός τάξης των 
Υπουργείων». 

6) Την υπ’ αριθμ. 14650/Δ/ΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Ανάθεση αρμοδιοτήτων στους Υφυ¬ 
πουργούς Οικονομίας & Οικονομικών» (ΦΕΚ519Β). 

7) Την υπ’ αριθμ. 80015/22.4.2004 απόφαση του Πρω¬ 
θυπουργού και Υπουργού Απασχόλησης και Κοινωνικής 
Προστασίας «Ανάθεση Αρμοδιοτήτων στους Υφυπουρ¬ 
γούς Απασχόλησης & Κοινωνικής Προστασίας» (ΦΕΚ 
598/τ.Β./22.4.2004). 

8) Την υπ’ αριθμ. 2020401/2513/0022/26.3.1997 απόφα¬ 
ση του Υφυπουργού Οικονομικών «Περί καθορισμού των 
τραπεζών και πιστωτικών ιδρυμάτων που συμμετέχουν 
στο νέο σύστημα πληρωμής των αποδοχών των υπαλλή¬ 
λων του Υπουργού Οικονομικών». 

9) Την από 4 Απριλίου 2001 Σύμβαση του Ελληνικού Δη¬ 
μοσίου (Υπουργείο Οικονομικών) με τη «ΔΙΑΤΡΑΠΕΖΙΚΑ 
ΣΥΣΤΗΜΑΤΑ Α.Ε.» και την Ένωση Ελληνικών Τραπεζών, 
καθώς και την από 23.12.2003 σύμβαση καταβολής αμοι¬ 
βής στη ΔΙΑΣ. 

10) Την απόφαση του Διοικητικού Συμβουλίου του Τα¬ 
μείου Αρωγής Υπαλλήλων Πυροσβεστικού Σώματος της 
αρ. 9/29.3.2004 Συνεδρίασής του, με την οποία εγκρίθηκε 
η καταβολή των συντάξεων του Ταμείου στους δικαιού¬ 
χους μέσω του Διατραπεζικού Συστήματος. 

11) Το γεγονός ότι από τις διατάξεις της απόφασης αυ¬ 
τής, δεν προκαλείται οικονομική επιβάρυνση στον προϋ¬ 
πολογισμό του Ταμείου και στον κρατικό προϋπολογισμό 
για το έτος 2005 και για τα επόμενα έτη πλέον της υπο¬ 
χρέωσης του με βάση τις καταβαλλόμενες συντάξεις και 
της αμοιβής της ΔΙΑΣ σύμφωνα με την από 23.12.2003 
σύμβαση μεταξύ του Ελληνικού Δημοσίου (Υπουργείο Οι¬ 
κονομικών) και της ΔΙΑΣ Α.Ε., αποφασίζουμε: 

1. Εγκρίνουμε την επέκταση του νέου συστήματος κα¬ 
ταβολής συντάξεων στους δικαιούχους του Ταμείου 
Αρωγής Υπαλλήλων Πυροσβεστικού Σώματος μέσω τρα¬ 
πεζών με τους όρους και προϋποθέσεις που αναφέρονται 
στην από 4.4.2001 σύμβαση του Ελληνικού Δημοσίου 
(Υπουργείο Οικονομικών) με τη «ΔΙΑΤΡΑΠΕΖΙΚΑ ΣΥΣΤΗ¬ 
ΜΑΤΑ Α.Ε.» και την Ένωση Ελληνικών Τραπεζών καθώς 
και την από 23.12.2003 σύμβαση καταβολής αμοιβής της 
ΔΙΑΣ. 

2. Καθορίζουμε, όπως οι διαδικασίες υπολογισμού και 
εκκαθάρισης των συντάξεων των δικαιούχων του 
Τ.Α.Υ.Π.Σ. στο διατραπεζικό σύστημα πληρωμών αντιμε¬ 
τωπίζονται, σύμφωνα με τα προβλεπόμενα για τα 
Ν.Π.Δ.Δ., οι δε εντολές πληρωμής προς τη Δ24/Γ.Λ.Κ. εκ- 
δίδονται από το αρμόδιο τμήμα του Ταμείου. 

3. Η πίστωση των τραπεζικών λογαριασμών των δικαι¬ 
ούχων και η απόδοση της προμήθειας της «ΔΙΑΣ Α.Ε.» γί¬ 
νεται από τη Δ24/Γ.Λ.Κ., μετά από την πίστωση του λογα¬ 
ριασμού 200/1 της Τράπεζας της Ελλάδος από το 
Τ.Α.Υ.Π.Σ., ενώ η απόδοση των κρατήσεων υπέρ του Δη¬ 
μοσίου καιτρίτων γίνεται από το αρμόδιο τμήμα του. 

4. Η τακτοποίηση των απορρίψεων (μη πίστωση λογα¬ 
ριασμών δικαιούχων) διενεργείται με μέριμνα των αρμο¬ 
δίων τμημάτων του Τ.Α.Υ.Π.Σ. με επιστροφή απάτην 24η 
Δ/νση του Γενικού Λογιστηρίου του Κράτους του αναλο- 
γούντος συνολικού καθαρού πληρωτέου ποσού στον 
αντίστοιχο λογαριασμό του Τ.ΑΎ.Π.Σ. που τηρείται στην 
Εμπορική Τράπεζα. 


5. Η υλοποίηση του νέου συστήματος πληρωμής μέσω 
Τραπεζών της καταβολής των συντάξεων στους δικαιού¬ 
χους του Ταμείου θα γίνει από 1.1.2005 (Α'τρίμηνο 2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2004 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΔΟΥΚΑΣ Ν. ΑΓΓΕΛΟΠΟΥΛΟΣ 

-♦- 

Αριθ. 2/59751/0004 (5) 

Σύσταση, συγκρότηση και ορισμός μελών ομάδας εργα¬ 
σίας για την εφαρμογή της μεθόδου Ιβεείπς στο ελλη¬ 
νικό δημόσιο. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 34 του Ν. 1914/1990 «Εκσυγχρονισμός 
και ανάπτυξη του δημόσιου τομέα και της κεφαλαιαγο¬ 
ράς, φορολογικές ρυθμίσεις και άλλες διατάξεις» 
(Α. 178). 

β) του άρθρου 13 του Ν. 2346/1995 «Δαπάνες κίνησης 
των μετακινούμενων προσώπων με εντολή του Δημοσίου 
εντός και εκτός της Επικράτειας για εκτέλεση υπηρεσίας 
και άλλες διατάξεις» (Α.220). 

γ) του άρθρου 5 του Ν. 2026/1992 «Ρύθμιση θεμάτων 
οργάνωσης και προσωπικού της δημόσιας διοίκησης και 
άλλες διατάξεις» (Α.43), όπως συμπληρώθηκε μετηνπαρ. 
1 του άρθρου 23του Ν. 2085/1992 (Α.170). 

δ) του άρθρου 13του Ν. 2690/1999 «Κύρωσητου Κώδι¬ 
κα Διοικητικής Διαδικασίας και άλλες διατάξεις» (Α.45). 

ε) του άρθρου 17του Ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μόνιμων στελεχών των Ενόπλων Δυ¬ 
νάμεων και αντίστοιχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις» (Α.297). 

στ) του Π.Δ. 284/1988 «Οργανισμός Υπουργείου Οικο¬ 
νομικών» (Α.128), όπως τροποποιήθηκε και ισχύει. 

2. Το υπ’ αριθμ. 2/47013/7.9.2004 έγγραφο της Γενικής 
Διεύθυνσης Θησαυροφυλακίου και Προϋπολογισμού. 

3. Την υφιστάμενη υπηρεσιακή ανάγκη για μελέτη της 
εφαρμογής της μεθόδου Ιθαείπρ στο ελληνικό δημόσιο, 
αποφασίζουμε: 

1. Συνιστούμε ομάδα εργασίας για τη μελέτη της εφαρ¬ 
μογής της μεθόδου Ιθαείπρ στο ελληνικό δημόσιο και ορί¬ 
ζουμε μέλη της: 

α. το Στυλιανό Μαραβελάκη, υπάλληλο με βαθμό Α'του 
κλάδου ΠΕ-Δημοσιονομικών, που υπηρετεί στη Δ23-Δη- 
μόσιου Χρέους 

β. τον Κωνσταντίνο Μανωλαράκη, υπάλληλο με βαθμό 
Δ' του κλάδου ΠΕ-Δημοσιονομικών, που υπηρετεί στη 
Δ49-Χρηματοδοτικού Προγραμματισμού και Διαχείρισης 
Κρατικών Διαθεσίμων 

γ. το Βασίλειο Γίδαρη, υπάλληλο με βαθμό Δ’ του κλά¬ 
δου ΠΕ-Δημοσιονομικών, που υπηρετεί στη Δ20-Προϋπο- 
λογισμού 

δ. την Ελένη Τσουκαλά, ειδική σύμβουλο του Υφυπουρ¬ 
γού και 

ε. το Φραγκίσκο Δασύρα, ειδικό σύμβουλο που υπηρε¬ 
τεί με διάθεση στον Ο.Δ.ΔΗ.Χ. 

Το έργο της ομάδας θα συντονίζει η Μαρία Παπαδονι- 
κολάκη, Γενική Διευθύντρια Θησαυροφυλακίου και Προ¬ 
ϋπολογισμού. 

Χρέη Γραμματέα θα εκτελεί ο Κωνσταντίνος Μανωλα- 
ράκης. 

2. Έργο της Επιτροπής θα είναι η μελέτη εφαρμογής 
της μεθόδου Ιθαείηρ σε ηλεκτρονικούς υπολογιστές, αυ¬ 
τοκίνητα και ακίνητα. 

3. Η εν λόγω Επιτροπή θα εργάζεται εντός του καθιε¬ 
ρωμένου ωραρίου εργασίας, θα ολοκληρώσει τις εργα¬ 
σίες της μέσα σε χρονικό διάστημα 3 μηνών και θα υπο¬ 
βάλλει τις προτάσεις της στον Υφυπουργό Οικονομίας 
και Οικονομικών Πέτρο Δούκα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. Ε718235 (6) 

Ορισμός Προέδρου της Εθνικής Επιτροπής Καθορισμού 
Επαγγελματικών Δικαιωμάτων (Ε.Ε.Κ.Ε.Δ.). 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου ζ' της παραγράφου 3 του 
άρθρου 6, και της παραγράφου 1 του άρθρου 10 του Ν. 
2009/1992 «Εθνικό Σύστημα Επαγγελματικής Εκπαίδευ¬ 
σης και Κατάρτισης και άλλες διατάξεις» (ΦΕΚ 18/Α7 
1992), όπως τροποποιήθηκε και ισχύει. 

2. Την υπ’ αριθμ. ΦΕΚ/6170/20.7.1993 απόφαση του 
Υπουργού Εθνικής Παιδείας και θρησκευμάτων «Σύστα¬ 
ση, συγκρότηση, σύνθεση, λειτουργία, αρμοδιότητες και 
λοιπά θέματα της Εθνικής Επιτροπής Καθορισμού Επαγ¬ 
γελματικών Δικαιωμάτων (Ε.Ε.Κ.Ε.Δ.)» (ΦΕΚ 544/Β793), 
όπως τροποποιήθηκε και ισχύει. 

3. Τις διατάξεις της υπ’ αριθμ. Ε/18903/29.10.2003 από¬ 
φασης του Υπουργού Εθνικής Παιδείας και Θρησκευμά¬ 
των «Ανασυγκρότηση της Ε.Ε.Κ.Ε.Δ.» (ΦΕΚ 163/Β7 

6.11.2003) . 

4. Την υπ’ αρ. 40566/Η/3.5.2004 απόφαση της Υπουργού 
Εθνικής Παιδείας και Θρησκευμάτων (ΦΕΚ 111/τ.Ν.Π.Δ.Δ./ 

10.5.2004) . 

5. Την επί του θέματος 6α της Συνεδρίασης υπ’ αριθμ. 
13/25.5.2004, του Διοικητικού Συμβουλίου του Ο.Ε.Ε.Κ. 
απόφαση, αποφασίζουμε: 

Άρθρο 1 

Πρόεδρος της Ε.Ε.Κ.Ε.Δ. ορίζεται ο Αντιπρόεδρος του 
Ο.Ε.Ε.Κ. Μαργαρίτης Κωνσταντίνος, με αναπληρωτή του, 
με την ιδιότητα του μέλους, τον Μικρό Γεώργιο, Προϊστά¬ 
μενο Δ/νσης Οικονομικού του Ο.Ε.Ε.Κ. 


Άρθρο 2 

Η ισχύς της παρούσας αρχίζει από την 17η Ιουνίου 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. ΥΠΠΟ/ΔΙΟΙΚ/ΤΔΠΕΦ/76935/8980 (7) 

Διορισμός μελών του ΔΣτου Εθνικού Μουσείου 
Σύγχρονης Τέχνης. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 2 παρ. 1 εδαφ. ε'του Ν. 2557/1997 «Θε¬ 
σμοί, μέτρα και δράσεις πολιτιστικής ανάπτυξης» (ΦΕΚ 
271 /Α/24.12.1997). 

β) των άρθρων 10 παρ. 2 και 11 παρ. 4 του Ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης». 

2. Την υπ’ αριθμ. 133/24.3.2004 απόφαση του Πρωθυ¬ 
πουργού και του Υπουργού Πολιτισμού, με την οποία ανα¬ 
τέθηκε η άσκηση αρμοδιοτήτων στην Αναπληρωτή 
Υπουργό Πολιτισμού Φάνη Πάλλη-Πετραλιά και στους 
Υφυπουργούς Γ εώργιο Ορφανό και Πέτρο Τατούλη (ΦΕΚ 
527/Β/24.3.2004), όπως διορθώθηκε στο αριθμ. 558/Β/ 
2.4.2004 ΦΕΚ, αποφασίζουμε: 

Α. Διορίζουμε, ως μέλη του Διοικητικού Συμβουλίου του 
Εθνικού Μουσείου Σύγχρονης Τέχνης, μετριετή θητεία, 
τους εξής: 

1. Σωτήριο Σόρογκα, Ζωγράφο, ομότιμο Καθηγητή της 
Σχολής Αρχιτεκτόνων του Εθνικού Μετσοβείου Πολυτε¬ 
χνείου, ως Πρόεδρο 

2. Σάββα Κονταράτο, Καθηγητή Ανώτατης Σχολής Κα¬ 
λών Τεχνών, ως Αντιπρόεδρο 

3. Κώστα Βαρώτσο, Γλύπτη 

4. Άννα Κωστοπούλου, Συλλέκτρια 

5. Πλάτωνα Ριβέλλη, Καθηγητή Φωτογραφίας 

6. Νίκη Λοϊζίδου, Ιστορικό Τέχνης, Καθηγήτρια Ανώτα¬ 
της Σχολής Καλών Τεχνών 

7. Λάμπη Ταγματάρχη, Συλλέκτη 

8. Έρση Φιλιπποπουλου, Προϊσταμένη της Υπηρεσίας 
Διαχείρισης Επιχειρησιακού Προγράμματος «Πολιτι¬ 
σμός» του Υπουργείου Πολιτισμού 

9. Μιχάλη Παπαδάκη , εκπρόσωπο του Επιμελητηρίου 
Εικαστικών Τεχνών Ελλάδος 

Β. Χρέη Εισηγητή στο ανωτέρω Διοικητικό Συμβούλιο 
θα εκτελεί ο Διευθυντής του Μουσείου, που θα συμμετέ¬ 
χει στις συνεδριάσεις, χωρίς δικαίωμα ψήφου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2004 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΗ Π ΑΛΛΗ -ΠΕΤΡΑΛΙΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




